

# Илдар Халиков ТРда Алкоголь һәм спиртлы продукцияләр әйләнеше өлкәсендәге хәлгә күзәтчелек советының чираттагы утырышын уздырды

*17.03.2014*


Бүген Татарстан Республикасы Министрлар Кабинетында Татарстан Республикасында Алкоголь һәм спиртлы продукцияләр әйләнеше өлкәсендәге хәлгә күзәтчелек советының чираттагы утырышы узды.

Утырышны Татарстан Республикасы Премьер-министры Илдар Халиков уздырды.


Утырышта ТР буенча Эчке эшләр министрлыгы, Роспотребнадзорның ТР буенча идарәсе, ТР Дәүләт алкоголь инспекциясе җитәкчеләре докладлары тыңланды.


Республики Премьер-министры халык арасында алкоголь белән агуланучыларның саны, алкоголь продукциясенең законсыз әйләнеше югары булуын белдерде. Ул муниципаль берәмлекләрдә алкоголь продукциясенең законсыз әйләнешен туктату буенча эшләрнең начар оештырылуына игътибар итте.


Илдар Халиков фикеренчә, легаль аракы сату күләме кимү белән гражданнарның ялган алкоголь продукциясе белән агулану очраклары арту арасында туры бәйләнеш бар.


Татарстан Премьер-министры утырыш нәтиҗәләре буенча, тиешле ведомство вәкилләренә алкоголь базары өлкәсендә эшләрне җайга салу буенча йөкләмәләр бирде. Ул аеруча, балигъ булмаганнарның алкоголь продукциясе белән агулануының һәр очрагы муниципаль берәмлек җитәкчесе дәрәҗәсендә каралырга һәм тиешенчә анализланырга тиеш, дип ассызыклады.
Илдар Халиков ТРда Алкоголь һәм спиртлы продукцияләр әйләнеше өлкәсендәге хәлгә күзәтчелек советының чираттагы утырышын уздырды